EkBass/fiwiki-20250220-pages-articles huggingface dataset:
Emiliano Lasa

Emiliano Lasa (s. 25. tammikuuta 1990) on uruguaylainen pituushyppääjä. Hän on pituudeltaan 180 cm. Lasa sijoittui neljänneksi alle 20-vuotiaiden Etelä- Amerikan-mestaruuskilpailuissa 2009 ja viidenneksi alle 23-vuotiaiden Etelä- Amerikan kisoissa 2010. Hän hyppäsi elokuussa 2011 São Paulossa Uruguayn ennätyksen 765 cm. Saman vuoden Guadalajaran Pan-Amerikan kisojen karsinnassa hän paransi maansa ennätyksen lukemiin 781. Loppukilpailussa hän sijoittui viidenneksi tuloksella 773. Vuonna 2012 hän oli Ibero-Amerikan- mestaruuskilpailuissa neljäs ja alle 23-vuotiaiden Etelä-Amerikan- mestaruuskilpailuissa kolmas. Lasa hyppäsi Uruguayn ennätyksen 788 Santiago de Chilessä huhtikuussa 2013. Saman vuoden Etelä-Amerikan-mestaruuskilpailuissa hän oli yhdeksäs. Hän paransi maansa ennätyksen alkuvuodesta 2014 lukemiin 790 São Paulossa ja 794 Santiago de Chilessä saavuttaessaan hopeaa Etelä-Amerikan kisoissa. Saman vuoden Ibero-Amerikan-mestaruuskilpailuissa hän sijoittui neljänneksi. Lasa voitti kesäkuussa 2015 Etelä-Amerikan-mestaruuden Limassa Uruguayn ennätystuloksella 809 cm. Toronton Pan-Amerikan kisoissa 2015 hän saavutti pronssia tuulituloksella 817, joka oli hänen ainoa mitattu hyppynsä loppukilpailussa. Pekingin MM-kilpailuissa hän karsiutui loppukilpailusta. Lasa paransi Uruguayn ennätyksen tulokseen 816 cm São Bernardo do Campossa maaliskuussa 2016. Portlandin MM-hallikilpailuissa hän sijoittui seitsemänneksi silloisella sisäratojen ennätyksellään 794 cm. Toukokuussa hän voitti Ibero-Amerikan-mestaruuden tuloksella 801. Rio de Janeiron olympialaisissa 2016 hän sijoittui kuudenneksi tuloksella 810. Lasa hyppäsi Uruguayn ennätyksen 819 São Paulossa 18. helmikuuta 2017. Hän saavutti samana vuonna hopeaa Etelä-Amerikan-mestaruuskilpailuissa ja sijoittui yhdeksänneksi Lontoon MM-kilpailuissa. Birminghamin MM-hallikilpailuissa 2018 hän oli kahdestoista. Hän hyppäsi Uruguayn ennätyksen 826 voittaessaan kultaa Etelä- Amerikan kisoissa Cochabambassa 5. kesäkuuta 2018. Hän saavutti samana vuonna pronssia Ibero-Amerikan-mestaruuskilpailuissa. Lasa voitti Etelä-Amerikan- mestaruuden Limassa 2019 tuloksella 776. Hän saavutti samassa kaupungissa järjestetyissä Pan-Amerikan kisoissa pronssia tuloksella 787. Dohan MM- kilpailuissa 2019 hän karsiutui loppukilpailusta. Hän saavutti hopeaa Etelä- Amerikan-mestaruuskilpailuissa Guayaquilissa 2021 tuloksella 794. Samalle vuodelle siirretyissä Tokion olympialaisissa hän karsiutui loppukilpailusta tuloksella 795. Hän saavutti sisäratojen Etelä-Amerikan-mestaruuskilpailuissa hopeaa 2022 halliennätyksellään 810 cm. Belgradin MM-hallikilpailuissa 2022 hän oli kuudes tuloksella 799. Saman vuoden Eugenen MM-kilpailuissa hän karsiutui loppukilpailusta. Asunciónin Etelä-Amerikan kisoissa hän sai hopeaa tuloksella 793. Seuraavana vuonna hän saavutti hopeaa Etelä-Amerikan- mestaruuskilpailuissa ja karsiutui loppukilpailusta Budapestin MM- kilpailuissa. == Lähteet == Luokka:Uruguaylaiset pituushyppääjät Luokka:Vuonna 1990 syntyneet Luokka:Elävät henkilöt
Aitopippurit

Aitopippurit eli pippurit (Piper) on pippurikasveihin kuuluva kasvisuku ja heimonsa tyyppisuku. Siihen kuuluu 2400 lajia. Aitopippurit on lajimäärältään yksi suurimmista kukkakasvien suvuista. Suvussa lajien kasvumuoto vaihtelee suuresti ja niitä esiintyy koko maailmassa trooppisella vyöhykkeellä.Flora of China: Piper Monia aitopippurilajeja hyödynnetään mauste- ja lääkekasveina. Yksi tunnetuimmista on ryytipippuri, jonka luumarjoista saadaan eri kypsyysasteilla ja valmistustavoilla viherpippuria, valkopippuria ja mustapippuria. == Lajeja == * betelpippuri (Piper betle) * helopippuri eli koreapippuri (Piper ornatum) * hondurasinpippuri (Piper jacquemontianum) * jaavanpippuri (Piper cubeba) * jamaikanpippuri (Piper amalago) * kadokpippuri (Piper sarmentosum) * kaitapippuri (Piper aduncum) * kapinpippuri (Piper capense) * karheapippuri (Piper asperifolium) * kavapippuri (Piper methysticum) * komeapippuri (Piper pseudolindenii) * pitkäpippuri (Piper longum) * ryytipippuri eli pippuri (Piper nigrum) * venezuelanpippuri (Piper oblongum) Piper betle Blanco1.12.jpg|Betelpippuri (Piper betle) Piper cubeba - Köhler–s Medizinal-Pflanzen-244.jpg|Jaavanpippuri (Piper cubeba) Piper longum print.jpg|Pitkäpippuri (Piper longum) Piper nigrum - Köhler–s Medizinal-Pflanzen-107.jpg|Ryytipippuri (Piper nigrum). == Lähteet == == Aiheesta muualla == * Suomen Lajitietokeskus: Aitopippurit (pippurit) – Piper * Finto: Kassu – Kasvien suomenkieliset nimet: Pippurit (Piper) * ITIS: Piper * United States Department of Agriculture (USDA): Piper
Sokeriruo’ot

Sokeriruo’ot (Saccharum) on heinäkasvisuku, johon kuuluu GrassBasen mukaan 36 lajia.GrassBase – The Online World Grass Flora: Saccharum Viitattu 10.2.2022. Tunnetuin ja taloudellisesti tärkein laji on koko maailmassa lämpimillä alueilla viljelty sokeriruoko (Saccharum officinarum), joka on eniten viljelty sokerikasvi. == Lajeja == * Saccharum alopecuroides * Saccharum barberi – intiansokeriruoko * Saccharum filifolium * Saccharum officinarum – jalosokeriruoko eli sokeriruoko * Saccharum ravennae * Saccharum robustum – papuansokeriruoko * Saccharum rufipilum * Saccharum sinense → Saccharum × sinense – kiinansokeriruoko * Saccharum spontaneum * Saccharum villosum == Katso myös == * jättiruo’ot (Arundo) * ruo’ot eli silkkiruo'ot (Phragmites) == Lähteet == == Aiheesta muualla == * Finto, Kassu – Kasvien suomenkieliset nimet: Sokeriruo'ot (Saccharum) * Suomen Lajitietokeskus: Sokeriruo'ot – Saccharum * Integrated Taxonomic Information System (ITIS): Saccharum * United States Department of Agriculture (USDA): Saccharum * Flora of China: Saccharum Luokka:Heinäkasvit
Rukiit

Rukiit (Secale) on heinäkasvisuku, johon kuuluu GrassBasen mukaan kahdeksan lajia.GrassBase – The Online World Grass Flora: Secale Viitattu 10.2.2022. Rukiit voivat risteytyä lähisukuisten vehnien kanssa. == Lajeja == * Secale africanum * Secale anatolicum * ruis eli leipäruis (Secale cereale) * Secale ciliatiglume * Secale montanum * Secale segetale * vuoriruis (Secale strictum) * Secale sylvestre * Secale vavilovii == Lähteet == == Aiheesta muualla == * Suomen Lajitietokeskus: Rukiit – Secale * Finto: Kassu – Kasvien suomenkieliset nimet: Rukiit (Secale) * ITIS: Secale * United States Department of Agriculture (USDA): Secale * Flora of China: Secale Luokka:Heinäkasvit
Mandraket

Mandraket (Mandragora) on kasvisuku koisokasvien heimossa. Siihen kuuluu neljä lajia. Ne ovat monivuotisia juurakollisia ruohokasveja, jotka ovat hyvin lyhytvartisia, paitsi varrellinen Mandragora caulescens. Mandrakkeita kasvaa Välimeren alueella ja eteläisessä Aasiassa. == Lajit == * syysmandrake eli syysalruuna (Mandragora autumnalis) – toisinaan yhdistetty rohtomandrakkeen kanssa samaan lajiin. * Mandragora caulescens * rohtomandrake eli alruuna (Mandragora officinarum) * Mandragora turcomanica == Lähteet == * Finto: Kassu – Kasvien suomenkieliset nimet: Mandraket (Mandragora) (suomenkielisten nimien lähde) * Suomen Lajitietokeskus: Mandraket – Mandragora (suomenkielisten nimien lähde) === Viitteet === == Aiheesta muualla == * ITIS: Mandragora * United States Department of Agriculture (USDA): Mandragora * Flora of China: Mandragora Luokka:Koisokasvit
Hyasintit

Hyasintit (Hyacinthus) on kasvisuku parsakasvien heimossa. Siihen kuuluu nykyisin kolme lajia. Ne ovat sipulikasveja, joiden alkuperäinen kasvualue sijaitsee läntisessä Aasiassa, Turkista Iraniin ja Turkmenistaniin. Hyasintteihin alun perin kuvattuja lajeja on siirretty muihin lähekkäisiin sukuihin, muun muassa bellevalioihin eli kyynelhyasintteihin (Bellevalia), juhannushyasintteihin (Brimeura), kuurnaliljoihin (Dipcadi), kääpiöhyasintteihin (Hyacinthella), kellosinililjoihin (Hyacinthoides), pisaroihin (Lachenalia) ja helmililjoihin (Muscari). == Hyasinttilajit == * Hyacinthus litwinowii (myös litwinovii) * tuoksuhyasintti eli hyasintti (Hyacinthus orientalis) * Hyacinthus transcaspicus Laji arohyasintti (Hyacinthella leucophaea, syn. Hyacinthus leucophaeus on siirretty kääpiöhyasintteihin. == Lähteet == == Aiheesta muualla == *Suomen Lajitietokeskus: Hyasintit (Hyacinthus) *Finto: Kassu – Kasvien suomenkieliset nimet: Hyasintit (Hyacinthus) *ITIS: Hyacinthus *United States Department of Agriculture (USDA): Hyacinthus *Pherobase: Floral volatiles of Genus Hyacinthus Luokka:Parsakasvit
Zutphen

Zutphen on kaupunki Alankomaiden Gelderlandin provinssissa. Kunnan kokonaispinta-ala on 42,93 km², josta 1,95 km² on vettä. Väkiluku on 47 609 (2019)Staline.cbs.nl. Se sijaitsee IJsseljoen itärannalla kohdassa, missä siihen yhdistyy Berkel. Zutphenin kunta liitettiin vuonna 2005 Warnsveldin kuntaan, mutta se säilytti nimensä. == Liikenne == Zutphenin rautatieasema on tärkeä alueellisen rautatieliikenteen kannalta. Alankomaiden valtiollisen rautatieyhtiön liikennöimä päärata jatkaa Zutphenistä pohjoiseen Deventeriin ja Zwolleen sekä etelään Arnhemiin ja Nijmegeniin. Arrivan liikennöimä sivuraide kulkee Winterswijkin ja Apeldoornin välillä, ja toinen sivuraide kulkee Hengeloon. Vanha asemarakennus (1863) tuhoutui osittain toisessa maailmansodassa, ja 1950-luvulla rakennettiin uusi asemarakennus. == Ystävyyskaupungit == Zutphenin ystävyyskaupungit ovat: * Horstmar, Saksa * Satu Mare, Romania * Shrewsbury, Englanti Shrewsbury Town Council Website; retrieved 25 June 2020 * Villa Sandino, Nicaragua == Lähteet == ==Aiheesta muualla== * Zutphenin kaupungin virallinen sivusto Luokka:Gelderlandin kunnat
Reptilia (kappale)

Reptilia on yhdysvaltalaisen rockyhtye The Strokesin kappale, joka julkaistiin toisena singlenä yhtyeen toiselta albumilta Room on Fire 9. helmikuuta 2004. ”Reptilia” nousi Britannian singlelistalla parhaimmillaan sijalle 17. ”Reptilia” sisältyy muun muassa videopeleihin Guitar Hero 3 ja Rock Band. Singlen kansikuvassa on alien videopelistä Centipede. == Kappaleet == # # == Lähteet == Luokka:Vuoden 2003 kappaleet Luokka:The Strokesin kappaleet
Kristiina Heikkonen

Kristiina "Tiina" Heikkonen (s. 5. joulukuuta 1956 Hämeenlinna) on suomalainen graafikko, joka on uudistanut karttojen visuaalista suunnittelua Autoilijan Suomi -kartaston myötä. Kristiina Heikkonen on opiskellut Limingan taidekoulussa, Lahden taideteollisessa oppilaitoksessa ja Taideteollisessa korkeakoulussa. Hän on työskennellyt Kymen Sanomissa lehden teon eri vaiheissa, pakkaussuunnittelijana Huhtamäki Polarpakilla ja kirjagraafikkona Weilin+Göösillä suunnitellen ulkoasuja erilaisiin kirjoihin lastenkirjoista oppikirjoihin. Vuodesta 1989 alkaen Kristiina Heikkonen on toiminut itsenäisenä yrittäjänä. Kristiina Heikkonen on tutkinut eurooppalaisia karttoja Lontoossa British Libraryssa. Lapsuutensa ja nuoruutensa Kristiina Heikkonen asui Haminassa, josta käsin on käyty Seprakauppaa vuosisatojen ajan Suomenlahden yli Pohjois-Viron rannikolle. Kristiina Heikkonen on kirjoittanut aiheesta artikkelin Silakkaa ja ystävyyttä - 700 vuotta kauppaperinnettä suomalaisten ja virolaisten kesken. == Palkintoja ja tunnustuksia == Kristiina Heikkonen on palkittu Vuoden kauneimmat kirjat -palkinnolla muun muassa kirjoista: *Soili Sinisalo - Jaakko Lintinen: Kimmo Kaivanto, Weilin+Göös, 1982 *Hannu Mäkelä: Minä olen pikkupanda, Otava, 1989 *Reijo Rinnekangas: Baskit, Weilin+Göös, 1989 Finlandia-hiihdon hiihtoneuvoksen kunnianimitys vuonna 1996. == Apurahat == * Suomen Kulttuurirahasto, 1995 * Kustannustoimittajat ry, 1999 * Jenny ja Antti Wihurin rahasto, 2000 * Alfred Kordelinin säätiö, 2011 * Suomen Kulttuurirahasto, Uudenmaan rahasto, 2013 == Lähteet == 6\. Tuglas-seura, Elo-lehti 1/2012 Luokka:Suomalaiset graafiset suunnittelijat Luokka:Suomalaiset kartografit Luokka:Vuonna 1956 syntyneet Luokka:Elävät henkilöt
Sega Nomad

Sega Nomad (myös Sega Genesis Nomad) on Segan valmistama käsipelikonsoli, joka julkaistiin vain Pohjois-Amerikassa vuonna . Konsoli on kannettava versio Sega Mega Drive -pelikonsolista, jonka nimi on Sega Genesis Pohjois-Amerikassa. Nomadissa on 3,25 tuuman passiivimatriisi-LCD-näyttö. Konsoli käyttää kuutta AA-kokoista paristoa. Konsolissa on yhdeksän pinnin liitin, jolla RGB-kuvan voi näyttää televisiossa, mutta kaapeli ei tullut konsolin mukana. Lisävarusteena konsoliin sai virtalähteen, jolloin paristojen sijaan pystyi käyttämään verkkovirtaa. Konsolin prosessorina oli Motorola 68000. == Lähteet == == Aiheesta muualla == Luokka:Käsikonsolit Luokka:Segan pelikonsolit
TMS 1000

TMS 1000 on Texas Instrumentsin kehittämä piisirulle integroitu mikroprosessori, joka tunnetaan myös mikrokontrollerina. Piiri antoi TI:lle etumatkaa sulautettujen järjestelmien komponenteissa. Kolme suoritinta julkaistiin lähes samaan aikaan: Texas Instrumentsin (TI) TMS 1000, Garrett AiResearchin MP944 (F-14 Tomcat hävittäjän CADC) ja Intelin Intel 4004. TMS 1000 on 4-bittinen MOS-tekniikalla valmistettu jossa on sisäinen RAM-muisti. TI ja Gary Boone patentoivat suorittimen (patentti jätetty: 31.8.1971, US- patentti US3757306 A). == Ominaisuuksia == Piirin ominaisuuksia: * 8192-bittinen sisäinen ROM muisti * 256-bittinen sisäinen RAM muisti * sisäinen (ALU) == Lähteet == Luokka:Mikrokontrollerit Luokka:Texas Instruments
Brad Delp

Bradley Edward Delp (12. kesäkuuta 1951 – 9. maaliskuuta 2007) oli yhdysvaltalainen rock-laulaja, joka oli studiomuusikko sekä Boston-rockyhtyeen laulaja. Delp oli antanut lauluäänensä useille levyille studiomuusikkona, mutta häntä ei vielä tunnettu. Bostonin ensimmäinen albumi Boston (1976) oli suurmenestys ja Delp tuli tunnetuksi. Delp oli Paul McCartneyn fani ja hän lauloi myös Paul McCartneyn kappaleita soittavassa cover-yhtyeessä. Delpillä oli korkea ja kirkas ääni sekä hän lauloi aina vireessä. == Kuolema == Delp teki itsemurhan keväällä 2007. Itsemurhan syyksi epäiltiin riitaa bändikaverinsa Tom Scholzin kanssa. Scholz kuitenkin kevensi syyllisyydentaakkaansa kertomalla tarinan, jonka mukaan Delp olisi salakuvannut naishenkilöä ja kokenut kiinnijäämisestä häpeää. Brad sairasti kaksisuuntaista mielialahäiriötä, joka on todennäköisin syy itsemurhaan. == Lähteet == Delp, Brad Luokka:Vuonna 1951 syntyneet Luokka:Vuonna 2007 kuolleet Luokka:Itsemurhan tehneet
Karvalanka

Karvalanka on tavallisesti lehmän tai vasikan karvoista kehrättyä karstalankaa. Harvemmin käytetään raaka-aineena muiden eläinten karvoja, jollaisia voidaan leikata esimerkiksi hevosesta, kamelista tai vuohesta. Karvalangan raaka-aineeseen voidaan sekoittaa lampaanvillaa, jolloin kehruu helpottuu ja langasta tulee lujempaa ja pehmeämpää. Kuitujen lyhyydestä johtuen karvalankaa käytetään lähinnä mattoteollisuudessa, eniten bukleematoissa. ==Lähteet== Luokka:Tekstiilien raaka-aineet
Vaahterankäävät

Vaahterankäävät (Oxyporus) on Hymenochaetales-lahkoon, tarkemmin sen Oxyporaceae-heimoon kuuluva sienisuku. Siihen kuuluu lähinnä vaikeahkosti tunnistettavia valkolahoa aiheuttavia kääpälajeja, jotka on voitu määrittää omaksi suvukseen vain DNA-tutkimusten avulla. Suvun lajeja Suomessa edustavat vaahterankääpä (O. populinus) ja pallekääpä (O. obducens); lisäksi omaan sukuunsa siitä voidaan todennäköisesti siirtää kuorikääpä (Oxyporus/Chaetoporus corticola) lähilajeineen. Sen sijaan esimerkiksi aiemmin lähisukuisina pidetyt vahakäävät (Physisporinus) ja rantukäävät (Emmia) kuuluvat kokonaan eri lahkoon. == Lähteet == Luokka:Käävät Luokka:Hymenochaetales
S-TOOL

S-TOOL (lyhenne sanoista Severing Tool) on suomalainen metalliyhtye, jonka Sentenced-yhtyeen ex-laulaja Ville Laihiala perusti Lullacrysta tuttujen Sami Leppikankaan, Kimmo Hiltusen ja Entwinen Aksu Hantun kanssa vuonna 2015. Yhtyeen jäsenet ovat soittaneet muun muassa yhtyeissä Sentenced, Poisonblack, The Black League, Entwine ja Lullacry, joten kyseessä on eräänlainen superyhtye.Ruutu: S-Tool-studiopäiväkirja: Ville Laihiala kertoo mistä S-Toolissa on kyse - paskalla istuessaan! == Historia == Ville Laihiala pyysi Aksu Hanttua tuottamaan, äänittämään ja miksaamaan uuden yhtyeensä levyä. Samalla Laihiala tiedusteli kiinnostaisiko Hanttua rumpalin hommat. Yhtyeen kokoonpano oli muutenkin auki ja Hanttu ehdotti toiseksi kitaristiksi Lullacryssa soittanutta Sami Leppikangasta ja basistiksi Kimmo Hiltusta. Leppikangas ja Hiltunen kävivät myöhemmin omat keskustelunsa Laihialan kanssa ja kokoonpano oli valmis.Soundi: Nyt tärähtää raskaasti! – Ville Laihialan kipparoima S-TOOL marssii esiin komeasti Yhtye julkaisi ensimmäisen studioalbuminsa vuonna 2017.Youtube: S-TOOL album will be out in 2017 Elokuussa 2021 yhtye uutisoi jäävänsä määrittelemättömän pituiselle tauolle. == Jäsenet == Yhtyeen jäsenet:Kaaoszine: S-TOOL * Ville Laihiala – laulu, kitara * Aksu Hanttu – rummut *Kimmo Hiltunen – basso *Sami Leppikangas – kitara == Diskografia == === Studioalbumit === * * === Singlet === * Shovel Man (2017) * Your Despiser No. 1 (2017) * Hammering (2017) * Hole (2019) * St. Bastard (2020) * F.O.S. (Gutting the Pig) (2020) == Lähteet == ==Aiheesta muualla== * * * Facebook-sivut Luokka:Suomalaiset metalliyhtyeet
Saimaan aallot

Saimaan aallot oli Lappeenrannassa toimiva paikallisradio, joka perustettiin 10.11.1985. Aseman toimilupa oli aluksi Paikallisohjelmat Oy:llä, jonka taustalla olivat SAK ja SAK:n Lappeenrannan Ammatillinen Paikallisjärjestö. Ohjelmatoiminnan tasapuolisuutta vaalimaan ja kehittämään perustettiin alueen asukkaista koostuva ohjelmaneuvosto. Asema toimi vuoden verran Radio Dix- nimisenä Lappeenrannan ja Imatran alueella. Paikallisradioyhtiö Saimaan Aallot ajautui konkurssiin elokuussa 1996. Kanavan suosituin ohjelma oli Lauantai- iltaisin kuultu Saturday Banana, jota alkuun juonsi Agent Simo ja myöhemmin Dj Bansku. == Lähteet == Luokka:Lappeenrannan media Luokka:Paikallisradiot Luokka:Vuonna 1985 perustetut radioasemat Luokka:Vuonna 1996 lakkautetut radioasemat
Amino-oksietikkahappo

Amino-oksietikkahappo (C2H5NO3) on karboksyylihappoihin kuuluva orgaaninen yhdiste. Yhdistettä voidaan käyttää pidentämään leikkokukkien kestoa ja biologisissa tutkimuksissa entsyymi-inhibiittorina. ==Ominaisuudet== Amino- oksietikkahappo toimii useiden pyridoksaalifosfaattia koentsyyminään hyödyntävien entsyymien inhibiittorina. Tällaisia ovat muun muassa useat transaminaasit esimerkiksi alaniiniaminotransferaasi, aspartaattiaminotransferaasi ja aminobutyraattiaminotransferaasi. Lisäksi muita inhiboituvia entsyymejä ovat esimerkiksi ACC-syntaasi ja eräät dekarboksylaasit. Aminobutyraattitransaminaation inhibiition vuoksi gamma- aminovoihapon pitoisuus kudoksissa kasvaa. Suurina annoksina amino- oksietikkahapolla on konvulsiivisia vaikutuksia, jotka todennäköisesti liittyvät kohonneeseen gamma-aminovoihappotasoon.Jack R. Plimmer, Judith M. Bradow, Christopher P. Dionigi, Richard M. Johnson & Suhad Wojkowski: Herbicides, Kirk-Othmer Encyclopedia of Chemical Technology, John Wiley & Sons, New York, 2004. Viitattu 27.1.2017Wilhelm Rademacher & Lutz Brahm: Plant Growth Regulators, Ullmann's Encyclopedia of Industrial Chemistry, John Wiley & Sons, New York, 2010. Viitattu 27.1.2017 ==Valmistus ja käyttö== Amino- oksietikkahappoa voidaan valmistaa sykloheksanonin oksiimin ja kloorietikkahapon välisellä reaktiolla. Yhdistettä käytetään usein sen hemihydrokloridisuolana. Käyttökohteita ovat muun muassa leikkokukkien esimerkiksi neilikoiden tai orkideojen kukinnan keston pidentäminen. Rikkaruohomyrkkyihin kuuluva bentsadoksi hajoaa amino-oksietikkahapoksi ja sen herbisidiset ominaisuudet perustuvat tähän. ==Lähteet== Luokka:Karboksyylihapot
Team Ragde Eiendom

Team Ragde Eiendom on norjalainen maastohiihtotalli, joka osallistuu Ski Classics -sarjaan. Tallin perustivat veljekset Anders Aukland ja Jørgen Aukland vuonna 2007, ja se on siitä lähtien ollut johtava talli pitkien matkojen hiihtokilpailuissa. Joukkueenjohtajina toimivat Jørgen Aukland ja Magnar Dalen.http://www.vismaskiclassics.com/content/pro-teams Talli tunnettiin vuoteen 2013 asti nimellä Team Xtra personell ja sen jälkeen vuoteen 2014 asti nimellä Team Centric. Vuosina 2014–2018 talli oli nimeltään Team Santander pääsponsorinsa Santander-pankin mukaan. == Ski Classics -sijoitukset == Vuodesta 2011 lähtien järjestetyssä Ski Classics -sarjassa talli on voittanut kokonaiskilpailun seitsemänä kautena kahdeksasta ja sijoittunut kerran toiseksi.http://www.vismaskiclassics.com/standings_total Kausi 2011 2012 2013 2014 2014–15 2015–16 2016–17 2017–18 Sijoitus 1 1 1 2 1 1 1 1 == Hiihtäjät == === Miehet === * Anders Aukland * Oskar Kardin * Øyvind Moen Fjeld * Tord Asle Gjerdalen * Andreas Nygaard === Naiset === * Kari Vikhagen Gjeitnes == Lähteet == Luokka:Norjan maastohiihto
The End Has No End

”The End Has No End” on yhdysvaltalaisen rockyhtye The Strokesin kappale, joka julkaistiin kolmantena singlenä yhtyeen toiselta albumilta Room on Fire. ”The End Has No End” nousi Britannian singlelistalla parhaimmillaan sijalle 27. Kappaleen musiikkivideon on ohjannut Sophie Muller. == Kappaleet == # # == Lähteet == Luokka:Vuoden 2003 kappaleet Luokka:The Strokesin kappaleet
WordDive

WordDive on tekoälyyn pohjautuva mobiilisovellus ja verkko-ohjelma kielten oppimiseen. Valikoimassa on kymmenen kieltä: englanti, viro, suomi, ranska, saksa, italia, japani, venäjä, espanja ja ruotsi. == Konsepti == WordDive- metodi perustuu usean aistin, yksilöllisen optimoinnin ja pelillisten elementtien hyödyntämiseen. Henkilökohtainen optimointi tarkoittaa, että etenemisnopeus säädetään automaattisesti. Jos käyttäjä oppii nopeasti, aktiivisesti harjoiteltavan sisällön määrä kasvaa ja sitä toistetaan vähemmän. Jokainen kurssipaketti sisältää useita yksittäisiä kursseja, jotka keskittyvät tiettyihin aihealueisiin tai kieliopillisiin teemoihin. == Kehitys == Palvelu lanseerattiin vuonna 2010. Helmikuussa 2020 sillä oli 850 000 käyttäjää 150 maassa. Suomessa WordDive tunnetaan parhaiten vuonna 2014 lanseeratusta englannin abikurssista, josta tuli markkinajohtaja kahdessa vuodessa. 2017 tammikuussa 25 prosenttia suomalaisista abiturienteista käytti WordDiven abikurssia, ja 98 prosenttia heistä suositteli kurssia. Kurssiin sisältyy arvosanatakuu: jos kurssin suorittanut opiskelija ei saa englannin ylioppilaskokeesta arvosanaksi vähintään eximiaa, hän saa koko kurssimaksun takaisin. Saksassa WordDiven brändilähettiläänä toimi Sunrise Avenue -yhtyeen keulakuva Samu Haber, joka toimi myös tähtituomarina The Voice of Germany -ohjelmassa. WordDive keräsi tammikuussa 2017 1,2 miljoonan euron rahoituksen joukkorahoituspalvelu Invesdorissa , huhtikuussa 2018 1,5 miljoonaa euroa Privanetissa ja toukokuussa 2022 kaksi miljoonaa euroa osakeantina Invesdorissa. Vuonna 2019 yrityksen liikevaihto oli 1,72 miljoonaa euroa ja sillä oli 42 työntekijää. Yritys toimii Tampereella. Sen toimitusjohtaja on Timo-Pekka Leinonen. Otavamedia omistaa 60 % WordDive Oy:stä. == Tunnustukset ja palkinnot == WordDive palkittiin Suomen parhaana e-oppimisratkaisuna vuonna 2011 ja Suomen parhaana mobiilipalveluna 2014. Vuonna 2015 Red Herring -teknologiajulkaisu valitsi WordDiven 100 parhaan startup-yrityksen joukkoon Euroopassa. ==Katso myös== *Duolingo ==Lähteet== == Aiheesta muualla == * WordDiven verkkosivut Luokka:Tekoäly Luokka:Mobiilipelit Luokka:Kielen oppimisen ohjelmistot
Kōsei Tanaka

Kōsei Tanaka (, s. 16. toukokuuta 1995 Tajimi, Gifu) on japanilainen nyrkkeilijä ja alemman kärpässarjan WBO-liiton hallitseva maailmanmestari. Urallaan Tanaka on otellut myös korsisarjassa jossa on voittanut WBO-liiton mestaruuden. == Ammattinyrkkeilyura == Tanaka aloitti ammattinyrkkeilyuransa korsisarjassa voittamalla kokeneen mutta heikkotasoisen Oscar Raknafan kuusieräisessä ottelussa kaikin tuomariäänin.http://www.asianboxing.info/videos/kosei-tanaka-vs-oscar-raknafa Tanaka kohosi korsisarjan WBO-liiton mestariksi vuonna 2015 voittamalla Julian Yerdasin kaikin tuomariäänin.http://www.wboboxing.com/05302015-kosei-tanaka- vs-julian-yedras/ Ainoassa korsisarjan WBO-liiton mestaruutta puolustaneessa ottelussaan Tanaka voitti Vic Saludarin tyrmäyksellä kuudennessa erässä.http://www.wboboxing.com/12312015-kosei-tanaka-vs-vic-saludar/ Saludar käytti Tanakaa viidennessä erässä kanveesissa.http://boxrec.com/media/index.php?title=Fight:2023123 Tämän jälkeen Tanaka nousi painoluokkaa ylemmäs – alempaan kärpässarjaan. Ensimmäisessä käymässään alemman kärpässarjan ottelussa Tanaka voitti Moises Fuentasin viidennessä erässä tyrmäyksellä saaden näin haltuunsa WBO liiton mestaruusvyön.http://www.boxingnews24.com/2016/12/kosei-tanaka-vs-moises- fuentes-results/ Toisessa alemman kärpässarjan ottelussaan Tanaka voitti Angel Acostan kaikin tuomariäänin kaksitoistaeräisen ottelun päätteeksi laillistaen näin WBO liiton mestaruuden.http://www.boxingscene.com/kosei-tanaka-drops- decisions-angel-acosta-retain-results--116767 == Lähteet == Luokka:Japanilaiset nyrkkeilijät Luokka:Vuonna 1995 syntyneet Luokka:Elävät henkilöt
Kaavijärvi

Kaavijärvi on Kanta-Hämeessä Hattulan Retulassa sijaitseva järvi. == Maantietoa == Järvi kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen, jossa se on osa Vanajanselän lähialuetta. Järven vedenpinnan korkeus on 87,6 metriä meren pinnan yläpuolella. Siihen laskee kolme ojaa, joista osa tuo sitä ympäröivältä suolta kuivatusvesiä. Laskuoja lähtee järven itäpäästä ja se kulkee pari kilometriä ennen laskemistaan Vanajaveden Kuhanselkään. Järvi on 500 metriä pitkä, 200 metriä leveä ja sen pinta-ala on 8,0 hehtaaria. Sen rantaviivan pituus on 1,6 kilometriä ja järven ympäristössä on sijainnut pari maatilaa. Rannoille on rakennettu neljä vapaa-ajan asuntoa. Niille johtaa tiet yhdystieltä 3073. == Lähteet == Luokka:Vanajanselän alue Luokka:Tyrvännön järvet Luokka:Botin luomat artikkelit
Mustameri (Hattula)

Mustameri eli myös Mervenmeri on Kanta-Hämeessä Hattulan Rietoossa sijaitseva järvi. == Maantietoa == Järvi kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen, jossa se kuuluu Mervenselän alueeseen. Järven vedenpinnan korkeus on alle 80 metriä meren pinnan yläpuolella, joten se saattaa olla ohi virtaavan Mervenselän korkeudella. Siihen laskee ympäröivältä Mervensuolta suo-ojien kuivatusvesiä. Huomattavin oja on Kittarinoja, joka laskee sinne Hattulan Lepistön suunnalta. Järvi on 450 metriä pitkä, 150 metriä leveä ja sen pinta-ala on 5,9 hehtaaria. Sen rantaviivan pituus on 1,1 kilometriä ja rannat ovat pääosin soistunutta metsää. Järvi on autio, mutta Mervenselän ja järven väliin on rakennettu kolme vapaa-ajan asuntoa. == Lähteet == Luokka:Vanajanselän alue Luokka:Hattulan järvet Luokka:Botin luomat artikkelit
Joutsenlampi (Hämeenlinna)

right|thumb|280px|Joutsenlampi vastakkaiselta rannalta katsottuna. Taustalla pysäköintipaikan vieressä oleva jäätelökioski. Joutsenlampi on vuonna 1887 rakennettu keinotekoinen lampi Aulangon puistometsässä Hämeenlinnassa, noin kolme kilometriä kaupungin keskustasta pohjoiseen. Keskellä lampea on joutsenia varten tehty tekosaari. Lammessa ui ennen kesäisin joutsenia, jotka talveksi vietiin Ähtärin eläinpuistoon. Nykyään lammessa ei ole enää joutsenia. == Maantietoa == Joutsenlampi kuuluu Kokemäenjoen vesistön Vanajaveden–Pyhäjärven alueen Vanajanselän alueeseen. Se on osa Mervenselän aluetta. Lampi on 250 metriä pitkä, 150 metriä leveä ja sen pinta-ala on 2,3 hehtaaria. Lammen vedenpinnan korkeus on 130–135 metriä meren pinnan yläpuolella ja sen rantaviivan pituus on 800 metriä. == Lähteet == Luokka:Vanajanselän alue Luokka:Hämeenlinnan järvet Luokka:Suomen tekojärvet Luokka:Aulanko
Metsälampi (Hämeenlinna)

Metsälampi on keinotekoinen lampi Aulangon puistometsässä Hämeenlinnassa. == Maantietoa == Metsälampi kuuluu Kokemäenjoen vesistön Vanajaveden–Pyhäjärven alueen Vanajanselän alueeseen. Se on osa Mervenselän aluetta. Lampi on 250 metriä pitkä, 100 metriä leveä ja sen pinta-ala on 1,3 hehtaaria. Lammen vedenpinnan korkeus on 125–130 metriä meren pinnan yläpuolella ja sen rantaviivan pituus on 650 metriä. == Lähteet == Luokka:Vanajanselän alue Luokka:Hämeenlinnan järvet Luokka:Botin luomat artikkelit Luokka:Aulanko
Supanlampi

Supanlampi on Pirkanmaalla Valkeakosken Uskilassa ja Hattulassa sijaitseva lähes umpeen kasvanut kosteikko ja lampi. == Maantietoa == Lampi kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen. Se on osa kolmannen jakovaiheen Rompainojan valuma-aluetta. Lammen vedenpinnan korkeus on 79,7 metriä meren pinnan yläpuolella ja siihen laskee vain Pukkilanoja lammen pohjoispuolisilta pelloilta. Oja, joka on yläjuoksulla Myllyojan niminen, on peltoalueen johto-oja ja se kerää itseensä valuma- alueensa kuivatusvesiä. Lampi on 200 metriä pitkä, 150 metriä leveä ja sen pinta-ala on 0,9 hehtaaria. Se on saattanut olla aiemmin isompikin, mutta on nykyään kosteikko, jossa avovedenalueita on jäljellä muutama. Lammen rantaviivan pituus on 400 metriä, mutta se on autio. Lammen itäpuolella sijaitsee entinen maatalo. == Lähteet == Luokka:Vanajanselän alue Luokka:Valkeakosken järvet Luokka:Tyrvännön järvet Luokka:Botin luomat artikkelit
Lampinen (Hattula)

Lampinen on Kanta-Hämeessä Hattulan Tyrvännön Monaalassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajanselän alueeseen. Lampinen on osa Rompainojan valuma-aluetta. == Maantietoa == Lampi on 250 metriä pitkä, 200 metriä leveä ja sen pinta-ala on 3,8 hehtaaria. Lampinen sijaitsee peltoaukean reunassa matalassa painaumassa. Siihen laskee suuri valtaoja, joka jatkaa lammen jälkeen matkaansa Rompsinojana laskien Vanajaveden Uskilanlahteen. Tulo-ojan latvoilla sijaitsevat Keskisjärvi ja Jouttijärvi. Lammen vedenpinnan korkeus on 79,4 metriä meren pinnan yläpuolella, jonka vuoksi Lampisen ja Vanajaveden vedenpinnat ovat samalla korkeudella. Lammen rantaviivan pituus on 700 metriä. Rannat ovat pensaikkoa ja lammen rannat kasvavat ruohoa ja kellukkaita. Lampi on autio. == Lähteet == Luokka:Vanajanselän alue Luokka:Tyrvännön järvet Luokka:Botin luomat artikkelit
Hirvilampi (Hämeenlinna)

Hirvilampi on pieni järvi Hämeenlinnassa Kanta-Hämeessä. Se sijaitsee pääosin Tiirinkosken kaupunginosassa. == Maantietoa == Lampi sijaitsee Kokemäenjoen vesistössä Vanajaveden–Pyhäjärven alueen Vanajanselän alueella. Siinä on kolmannen jakovaiheen Leteenojan valuma-alue, johon lampi kuuluu. Lammen vedenpinnan korkeus on alle 90 metriä meren pinnan yläpuolella. Siitä ei laske ojia eikä siihen myöskään tule ympäristöstä ojia. Lammen ympäristössä on harjualue, jonka eteläpuolella aukeaa laaja peltoalue. Lampi jää näiden alueiden väliin kohtaan, mistä Ahvenistonharjun ja Vuorenharjun jatkeen soranotto on katkaissut harjujakson eheyden. Lampi on 250 metriä pitkä, 150 metriä leveä ja sen pinta-ala on 2,0 hehtaaria. Lammen 550 metriä pitkällä rannalla on vain yksi vapaa-ajan asunto. Seututie 130 ohittaa lammen sen yläpuolelta. == Lähteet == Luokka:Vanajanselän alue Luokka:Hämeenlinnan järvet Luokka:Tiirinkoski
Kahtoilampi

Kahtoilampi eli myös Kahtolampi on Kanta-Hämeessä Hämeenlinnan Tiiriönmäessä sijaitseva pieni järvi. == Maantietoa == Lampi sijaitsee Kokemäenjoen vesistössä Vanajaveden–Pyhäjärven alueen Vanajanselän alueella. Tämän alueen sisällä se kuuluu neljännen jakovaiheessa Mervenselän alueeseen. Lammen vedenpinnan korkeus on 90,6 metriä meren pinnan yläpuolella ja se on syntynyt Ahvenistonharjun juurelle muodostuneen suon keskelle. Alue on Ahvenistoa, josta osa on nykyään rauhoitettu. Lampi, jonka pinta-ala on 2,4 hehtaaria, jää kuitenkin rauhoitusalueen ulkopuolelle aivan moottoriradan länsipuolelle. Lampi on 300 metriä pitkä, 150 metriä leveä ja sen rantaviivan pituus on 650 metriä. Lammen rantoja kiertää kävelypolut ja se on autio. Taajama-alueen asuntoalueet reunustavat sen kaakkoispuolen sivustaa. == Lähteet == Luokka:Vanajanselän alue Luokka:Hämeenlinnan järvet Luokka:Botin luomat artikkelit
Ahvenistonlampi (Hämeenlinna)

Ahvenistonlampi on Kanta-Hämeessä Hämeenlinnan taajaman koillispuolella Hätilännummella sijaitseva pieni järvi. == Maantietoa == Lampi sijaitsee Kokemäenjoen vesistössä Vanajaveden–Pyhäjärven alueen Vanajanselän alueessa, jossa se kuuluu kolmannen jakovaiheen Valteenjoen valuma-alueeseen. Lammen vedenpinnan korkeus on 131,8 metriä meren pinnan yläpuolella ja se sijaitsee Hätilännummen kankaalla pienten harjujen välisessä painanteessa. Siihen on johdettu lampea ympäröivän suon kuivatusojien vesiä. Yksi suo-ojista toimii samalla laskuojana, joka on johdettu lounaassa Valteenojaan. Valteenoja virtaa alueensa johto-ojana luoteeseen muuttuen matkalla Valteenjoeksi ja laskee lopulta Lusinselällä Vanajanselkään. Lampi on 200 metriä pitkä, 100 metriä leveä ja sen pinta-ala on 1,3 hehtaaria. Lampi kuuluu ampuma-alueeseen ja sen 550 metriä pitkä rantaviiva on siten autio. == Lähteet == Luokka:Vanajanselän alue Luokka:Hämeenlinnan järvet Luokka:Botin luomat artikkelit
Henry Maarnela

Henry Maarnela (s. 12. huhtikuuta 1996 Lappeenranta) on suomalainen jääkiekkopuolustaja, joka pelaa Mestis-joukkue Imatran Ketterässä. == Ura == Maarnela pelasi kaudella 2010–2011 Imatran Ketterän C-nuorissa, jonka jälkeen hän siirtyi kaudeksi 2011–2012 Saimaan Pallon C-nuoriin. Maarnela oli C-nuorten SM-karsinnoissa joukkueen tehokkain puolustaja tehoilla 3+6=9. Kaudella 2012–2013 hän oli B-nuorten SM-sarjan runkosarjassa SaiPan tehokkain puolustaja tehoilla 7+15=22, kuten myös seuraavalla kaudella 2013–2014 tehoilla 4+8=12. Maarnela nousi joukkueensa kapteenistoon jo ensimmäisellä A-juniorikaudellaan 2014–2015. Hän jakoi pudotuspeleissä SaiPan sisäisen tehotilaston voiton Joona Jääskeläisen ja Arttu Pellin kanssa lukemalla +4. Kaudella 2015–2016 Maarnela nousi SaiPan A-nuorten kapteeniksi. Hän debytoi kauden aikana myös miesten peleissä pelattuaan marraskuussa 2015 kaksi ottelua lainalla Ketterän Suomi-sarjajoukkueessa. Kaudella 2016–2017 Maarnela debytoi SaiPan SM-liigajoukkueessa. Hän teki liigadebyyttinsä 20. tammikuuta 2017 vieraissa Rauman Lukkoa vastaan. Maarnela merkittiin SaiPan seitsemänneksi puolustajaksi ja hän sai ottelussa jääaikaa 1.27 minuuttia. Maarnela pelasi kauden aikana SM-liigassa 13 runkosarjaottelua tehden yhden syöttöpisteen. Maarnela jatkoi SaiPassa kaudella 2017–2018 vuoden mittaisella juniorisopimuksella. Hän pelasi alkukauden lähinnä seuran A-nuorissa. Maarnela nousi loppukaudella SaiPan SM-liigakokoonpanoon, kun joukkueelta puuttui useita runkopuolustajia. Hän pelasi 13 runkosarja- ja viisi playoff-ottelua ilman tehopisteitä. Maarnela pelasi kauden aikana miesten pelejä myös kahden ottelun verran lainalla Mestikseen nousseessa Imatran Ketterässä. Kaudeksi 2018–2019 Maarnela teki vuoden mittaisen Mestis-sopimuksen Imatran Ketterän kanssa. Hän voitti sekä Mestiksen mestaruuden että Suomen Cupin. Toukokuussa 2019 Maarnela teki Ketterän kanssa vuoden mittaisen jatkosopimuksen. Myös kaudella 2019–2020 hän voitti Suomen Cupin. Huhtikuussa 2020 Maarnela teki taas vuoden mittaisen jatkosopimuksen Ketterän kanssa. Kauden 2020–2021 päätteeksi hän voitti Mestiksen mestaruuden. == Tilastot == 2014–2015 SaiPa A-SM 45 0 12 12 18 7 0 5 5 0 2015–2016 SaiPa A-SM 47 2 9 11 22 2 0 0 0 0 Ketterä Suomi-sarja 2 0 0 0 0 – – – – – 2016–2017 SaiPa A-SM 30 2 5 7 8 – – – – – SaiPa SM-liiga 13 0 1 1 4 – – – – – 2017–2018 SaiPa A-SM 21 2 6 8 6 – – – – – SaiPa SM-liiga 13 0 0 0 6 5 0 0 0 0 Ketterä Mestis 8 1 1 2 2 – – – – – 2018–2019 Ketterä Mestis 44 1 6 7 12 13 0 0 0 0 2019–2020 Ketterä Mestis 43 1 7 8 10 – – – – – 2020–2021 Ketterä Mestis 23 2 3 5 2 4 0 0 0 0 2 kautta yhteensä SM-liiga 26 0 1 1 10 5 0 0 0 0 4 kautta yhteensä Mestis 118 5 17 22 26 17 0 0 0 0 == Lähteet == * * * === Viitteet === Luokka:Suomalaiset jääkiekkoilijat Luokka:Imatran Ketterän pelaajat Luokka:Vuonna 1996 syntyneet Luokka:Elävät henkilöt
Mercedes-AMG F1 W08 EQ Power+

Mercedes-AMG F1 W08 EQ Power+ oli Mercedeksen kauden 2017 Formula 1 -auto. Autoa ajoivat kauden 2017 kuljettajien maailmanmestaruuden voittanut Lewis Hamilton sekä ensimmäistä kauttaan Mercedeksellä ajanut Valtteri Bottas. Mercedes voitti autolla niin kuljettajien kuin valmistajien maailmanmestaruudet. Valmistajien mestaruus oli tallin neljäs perättäinen. Ennen kauden alkua Mercedeksen tekniikkajohtaja Paddy Lowe jätti tallin. == Tulokset== Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Mercedes Mercedes AUS CHN BHR RUS ESP MON CAN AZE AUT GBR HUN BEL ITA SIN MAL JPN USA MEX BRA ABU rowspan="3" 668 rowspan="3" 1. Lewis Hamilton 2 1 2 4 1 7 1 5 4 1 4 1 1 1 2 1 1 9 4 2 Valtteri Bottas 3 6 3 1 Kesk. 4 2 2 1 2 3 5 2 3 5 4 5 2 2 1 == Lähteet == == Aiheesta muualla == Luokka:Mercedeksen Formula 1 -autot Luokka:Autot Formula 1 -kaudella 2017
Kortejärvi

Kortejärvi tarkoittaa seuraavia: * Kortejärvi, järvi Heinolassa * Kortejärvi, järvi Hämeenlinnassa * Kortejärvi, järvi Sastamalan Hyynilässä * Kortejärvi, järvi Sastamalan Kiikassa * Kortejärvi, järvi Karstulassa * Kortejärvi, järvi Lempäälän Sääksjärvellä * Kortejärvi, järvi Orivedellä * Kortejärvet, lampi Orivedellä * Kortejärvi, järvi Padasjoella * Kortejärvi, järvi Porin Noormarkussa * Kortejärvi, järvi Rengossa * Kortejärvi, järvi Tampereen Kämmenniemessä * Kortejärvi, järvi Urjalassa * Kortejärvi, järvi Utajärvellä * Kortejärvi, nyk. Kortejärvenletto, kuivatettu järvi Vesilahden Kahnassa * Iso Kortejärvi, järvi Kivijärvellä * Iso Kortejärvi, järvi Kouvolassa * Iso Kortejärvi, järvi Virroilla * Pieni Kortejärvi, järvi Virroilla * Vähä Kortejärvi, järvi Kouvolassa * Alainen Kortejärvi, järvi Padasjoella * Yläinen Kortejärvi, järvi Padasjoella. Luokka:Järvien täsmennyssivut
Williams FW40

Williams FW40 on Williamsin käyttämä Formula 1 -auto kaudella 2017. Autolla kilpailevat Felipe Massa rinnallaan debyyttikautensa ajava 18-vuotias kanadalainen Lance Stroll. Williams ohitti seuraavana numerojärjestyksessä olleen FW39-nimen kunnioittaakseen Williamsin F1-tallin neljäkymmenvuotista historiaa. FW-lyhenne tulee tallin perustaja Frank Williamsin nimen alkukirjaimista. == Tulokset== Kausi Talli Moottori Renkaat Nro Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Williams Mercedes AUS CHN BHR RUS ESP MON CAN AZE AUT GBR HUN BEL ITA SIN MAL JPN USA MEX BRA ABU 83 5. 18 Lance Stroll Kesk. Kesk. Kesk. 11 16 15† 9 3 10 16 14 11 7 8 8 Kesk. 11 6 16 18 19 Felipe Massa 6 14 6 9 13 9 Kesk. Kesk. 9 10 8 8 11 9 10 9 11 7 10 40 Paul di Resta Kesk. == Lähteet == == Aiheesta muualla == Luokka:Williamsin Formula 1 -autot Luokka:Autot Formula 1 -kaudella 2017
John Piper

John Stephen Piper (s. 11. tammikuuta 1946) on yhdysvaltalainen Uuden testamentin tutkija, reformoitu teologi, pastori ja Bethlehem College & Seminaryn kansleri Minneapolisissa, Minnesotassa. Hän edustaa kalvinistista baptismia. Piper opetti raamatuntutkimusta Bethel-yliopistossa kuusi vuotta (1974–1980), minkä jälkeen hän toimi pastorina ja saarnaajana Minneapolisissa Bethlehemin baptistiseurakunnassa 33 vuotta (1980–2013). Piper on yksi nykyajan tuotteliammista kalvinistisista kirjailijoista. Piper on kirjoittanut yli 50 kirjaa kristinuskosta, muun muassa Desiring God: Meditations of a Christian Hedonist (1986) ja Don't Waste Your Life (2003). Piper johtaa perustamaansa evankelikaalista järjestöä Desiring God. Järjestön puitteissa Piper on tuottanut saarnoihin perustuvia verkkokursseja. Piperilla on vaimonsa Noëlin kanssa neljä poikaa, yksi tytär ja kaksitoista lastenlasta. Piper on opiskellut Wheaton Collegessa, hänellä on maisterin tutkinto Fullerin teologisesta seminaarista ja hän on väitellyt tohtoriksi Uuden testamentin eksegetiikasta Münchenin yliopistossa. Piperin esikuva on Britannian Pohjois- Amerikan siirtokunnissa vaikuttanut Jonathan Edwards (1703–1758). == Lähteet == ==Aiheesta muualla== * Desiring God Luokka:Yhdysvaltalaiset teologit Luokka:Yhdysvaltalaiset kirjailijat Luokka:Kalvinistifilosofit Luokka:Baptismi Yhdysvalloissa Luokka:Vuonna 1946 syntyneet Luokka:Elävät henkilöt
Infiniti Q30

Infiniti Q30 on Infinitin vuosina 2015–2019 valmistama alemman keskiluokan automalli, joka perustuu samalle MFA-pohjalevylle kuin Mercedes-Benz A-sarja (W176). Myös moottorit ovat peräisin Mercedes-Benzin valikoimasta. Vuoden 2015 Euro NCAP -kolaritestistä Q30 sai tulokseksi täydet viisi tähteä. Infiniti Q30 esiteltiin Frankfurtin autonäyttelyssä syyskuussa 2015. Bensiinimoottoriksi oli valittavissa turboahdetut 1,6- (120/155 hv) ja 2,0-litraiset (208 hv), joista jälkimmäisen sai myös nelivetoisena. Dieselvaihtoehdot olivat 1,5d (109 hv) ja 2,2d (170 hv), joka oli valittavissa nelivetoisena. == Lähteet == == Aiheesta muualla == Q30 Luokka:C-segmentin autot Luokka:2010-luvun autot
Janské Lázně

Janské Lázně () on kylpyläkaupunki Tšekin Hradec Královén läänin Trutnovin piirikunnassa. Sillä on pienen kauppakaupungin (město) asema. Janské Lázněssa asui vuoden 2020 arvion mukaan 690 asukasta, ja sen pinta-ala on 13,7 neliökilometriä. Janské Lázněssa järjestettiin ensimmäiset hiihdon maailmanmestaruuskilpailut vuonna 1925. == Lähteet == == Aiheesta muualla == *Kaupungin internetsivut Luokka:Tšekin kaupungit Luokka:Hradec Královén lääni
Petit-Sautin vesivoimalaitos

Petit-Sautin vesivoimalaitos () on vesivoimalaitos Sinnamaryjoessa Ranskan Guayanan Sinnamaryn kunnassa. Voimalaitoksen ja siihen liittyvän padon rakentaminen käynnistyi heinäkuussa 1989 ja pato valmistui noin viisi vuotta myöhemmin toukokuussa 1994. Voimalaitos on varustettu neljällä Kaplan- turbiinilla, joiden yhteisteho on 116 megawattia. Voimalaitoksen padon pudotuskorkeus on 48 metriä ja se on 740 metriä pitkä. Padon taakse jäävä Petit SautSuivi écologique sur 20 ans – L’empreinte environnementale du barrage, s. 9 -järvi on pinta-alaltaan 310 neliökilometrinen, ja sen tilavuus on noin 3,5 miljardia kuutiometriä. == Lähteet == * === Viitteet === == Aiheesta muualla == Luokka:Ranskan Guayanan rakennukset ja rakennelmat Luokka:Ranskan vesivoimalaitokset Luokka:Säännöstelyvoimalaitokset
Phrynidae

Phrynidae on skorpionilukkien heimo, jonka lajit ovat 0,5–6 sentin mittaisia, ja niiden ruskeassa värityksessä on tummia kuvioita. Häirittynä ne vilistävät nopeasti sivuittain pakoon. Naaraat kantavat poikasia takaruumiinsa alla olevissa pusseissa kuukausia. == Lähteet == Luokka:Hämähäkkieläimet
Ammotrechidae

Ammotrechidae on Amerikoilla ja Karibialla tavattava arolukkien heimo. Ne sisältävät 22 kuvattua sukua ja ainakin 83 lajia. Heimon jäsenet voidaan erottaa muiden heimojen jäsenistä esimerkiksi siitä että ensimmäisen raajaparin nilkoissa ei ole kynsiä. Lajit ovat kapeavartaloisia, 0,4–2 sentin pituisia ja väritykseltään erisävyisen ruskeita. Pään etureuna on pyöreähkö. Useat heimon lajit ovat yöaktiivisiä ja kaivautuvat päiväksi multaan. Osa pienimmistä lajeista piileskelee termiitti-pesissä tai puita kaivertavien hyönteisten tunneleissa. Nämä hämähäkkieläimet saalistavat niveljalkaisia. Naaraat munivat elämänsä aikana kahdesti tai useammin, 20–150 munaa kerrallaan. == Luokittelu == Heimon 83 elävää lajia ja yksi tunnettu fossiilinen laji on jaettu 22 sukuun, jotka puolestaan jakautuvat viiteen eri alaheimoon. * Ammotrechinae (Pohjois-, Keski- ja Etelä-Amerikka) ** Ammotrecha Banks, 1900 — Chilestä Yhdysvaltoihin (9 lajia) ** Ammotrechella Roewer, 1934 — Länsi-Intia, pohjoisesta Etelä-Amerikasta Floridaan (13 lajia) ** Ammotrechesta Roewer, 1934 — Keski-America (5 lajia) ** Ammotrechinus Roewer, 1934 — Haiti, Jamaika (1 laji) ** Ammotrechona Roewer, 1934 — Kuuba (1 laji) ** Ammotrechula Roewer, 1934 — Ecuadorista Yhdysvaltoihin (12 lajia) ** Antillotrecha Armas, 1994 — Dominikaaninen tasavalta, Leewardsaaret (2 lajia) ** Campostrecha Mello-Leitão, 1937 — Ecuador (1 laji) ** Dasycleobis Mello- Leitão, 1940 — Argentiina (1 laji) ** Neocleobis Roewer, 1934 — Galapagos (1 laji) ** Pseudocleobis Pocock, 1900 — Etelä-Amerikka (20 lajia) * Mortolinae ** Mortola Mello-Leitão, 1938 — Argentiina (1 laji) * Nothopuginae ** Nothopuga Maury, 1976 — Argentiina (2 lajia) * Oltacolinae ** Oltacola Roewer, 1934 — Argentiina (4 lajia) * Saronominae (Central and South America) ** Branchia Muma, 1951 — Meksiko, Yhdysvallat (3 lajia) ** Chinchippus Chamberlin, 1920 — Peru (2 lajia) ** Innesa Roewer, 1934 — Guatemala (1 laji) ** Procleobis Kraepelin, 1899 — Argentiina (1 laji) ** Saronomus Kraepelin, 1900 — Kolumbia, Venezuela (1 laji) * Ei määritelty alaheimoa ** Chileotrecha Maury, 1987 — Chile (1 laji) ** Eutrecha Maury, 1982 — Venezuela (1 laji) ** Xenotrecha Maury, 1982 — Venezuela (1 laji) ** † Happlodontus proterus Poinar & Santiago-Blay, 1989 — fossiili: Mioseeninen meripihka(1 laji) == Lähteet == * === Viitteet === Luokka:Hämähäkkieläimet
Kauppilanjoen (Ostokosken) harkkohytti

Kauppilanjoen (Ostokosken) harkkohytti sijaitsi Vieremällä Laukkumäen kylässä Kauppilanjoen rannalla lähellä Iso-Ii-järveä. Harkkohytti oli toiminnassa vuosina 1848–1876.Museovirasto kulttuuriympäristön rekisteriportaali : Vieremä, Kauppilanjoen (Ostokosken) harkkohytti Kauppilanjoen harkkohytin perusti vuonna 1848 Salahmin ruukin omistanut raahelainen kauppaneuvos Zachris Franzén ruukin apuhytiksi. Harkkohytti rakennettiin 1848 ja se sai privilegion seuraavana vuonna. Harkkohytissä käytettiin raaka-aineena järvimalmia ja valmistuneet harkot vietiin Salahmin ruukkiin taottaviksi. Harkkohytin toiminta päättyi viimeistään vuonna 1876. Harkkohytin paikka on nykyisin niittynä ja osittain lepikon valtaama. Kauppilanjoen itärannalta on löytynyt kuonaa, tilimurskaa ja liusekekiveä. Länsirannalta on löytynyt myös kuonaa ja lisäksi siellä on jäljellä metsässä 4,5x4,5 metrin kokoinen rakennuksen pohja. Kosken kohdalla oli vielä vuonna 1980 vähäisiä jäänteitä joen yli vinosti sijainneesta padosta. == Lähteet == Luokka:Suomen ruukit Luokka:Vieremä
TI-99/4A

TI-99/4A oli Texas Instrumentsin (TI) valmistama 16-bittinen kotitietokone. Tietokone julkaistiin vuonna 1981. TI-99/4 esiteltiin vuonna 1979 ja myöhemmin julkaistu A-malli oli siitä hieman halvemmin tehty kuin yli tuhannen dollarin hintaan myyty ensimmäinen malli. Tietokoneessa oli TMS 9900 mikroprosessori, 16K RAM-muistia ja 26K ROM-muistia. Siinä oli RF-modulaattori TV-liitäntää varten ja pelimoduuliportti sekä kasettiasema tallennusmediana. TMS 9900 -prosessori oli aiemmin käytössä TI-990-sarjassa ja perustui niiden arkkitehtuuriin.http://www.bitsavers.org/pdf/ti/990/brochures/990_Computer_Family_Brochure_Mar77.pdf Tietokonetta myytiin 2,8 miljoonaa kappaletta. Hintasota Commodoren kanssa johti siihen, että tietokone kyllä sai merkittävän osuuden markkinoista, mutta kannattavuuden kustannuksella. Osasyy korkeaan valmistuskustannukseen oli prosessorin epätavallinen paketointi. Prosessori oli myös hidas johtuen sen epätavallisesta rekisterien toteutuksesta osittain ulkoiseen muistiin. TI-99/4A on uudelleen suunniteltu versio edeltävästä mallista TI-99/4. Uudempi malli laski hintaa huomattavasti. TI-99/4 julkaistiin vuonna 1979 ja TI-99/4A parannellulla näppäimistöllä julkaistiin vuonna 1981. TI-99/4 oli ensimmäinen 16-bittinen kotitietokone. Tietokoneessa käytetty TMS 9900 suunniteltiin, jotta Texas Instruments saisi etumatkaa kilpailijoihin, mutta sen julkaisun aikaan markkinoilla ei ollut yhteensopivia oheispiirejä. Tästä johtuen prosessoriin tehtiin 8-bittinen portti, jolla se voisi toimia 8-bittisten oheispiirien kanssa, mutta samalla menetettiin piirin ainoa varsinainen etu kilpailijoihin: TMS 9980 vaati kaksi käskyä toimiakseen 8-bittisen laitteen kanssa, jolloin suorituskyky puolittui. Prosessori käytti 16 bittistä loogista osoiteavaruutta, joka mahdollisti 64 kilotavua muistia. == Pelit == Tietokoneelle on julkaistu seuraavia pelejä: * Dig Dug * Frogger * Leather Goddesses of Phobos * Ms. Pac-Man == Lähteet == == Aiheesta muualla == * http://www.99er.net * TI-99/4A Console Technical Data * Solid State Software Command Module Luokka:Texas Instruments Luokka:Mikrotietokoneet Luokka:Vuoden 1981 tietokoneet
Tervalammi (Lempäälä)

Tervalammi on Pirkanmaalla Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma- alueeseen. == Maantietoa == Lampi on 350 metriä pitkä, 50 metriä leveä ja sen pinta-ala on 1,8 hehtaaria. Vaikka lampi on suorantainen, on sen lähiympäristössä enimmäkseen peltomaata. Lampeen laskee kolme metsäojaa, jotka tuovat ojitettujen soiden kuivatusvesiä. Sen oma laskuoja lähtee lammen pohjoispäästä, josta se jatkaa suoraksi kaivettuna ojana alaville pelloille ja yhtyy siellä Myllyojaan. Lammen vedenpinnan korkeus on 102,5 metriä meren pinnan yläpuolella ja sen rantaviivan pituus on 750 metriä. Ranta on autio, mutta sen lähiympäristössä on kaksi maatilaa. Lammelle johtaa tiet yhdystieltä 13773, joka lähtee Lempäälästä. == Lähteet == Luokka:Myllyojan valuma-alue (Lempäälä) Luokka:Lempäälän järvet